เนื่องจากจิตเวชได้ให้ผมงดยาทางจิตเวชที่กินมาตลอด 3 ปีครึ่ง แต่กลับเกินอาการปวดหัว ร้อน เหงื่ออกและอื่นๆ ไม่ทราบว่าถ้าจะไปรพ.เพื่อรักษาอาการพวกนี้(คิดเองว่าน่าจะฤทธิ์ยาค้างในร่างกาย) ต้องไปแผนกไหนหรือครับ?
สวัสดีค่ะ หากแพทย์ให้งดหรือหยุดยาจิตเวชแล้วแสดงว่าอาการน่าจะดีขึ้นแล้ว อาการดังที่กล่าวมานั้นคงต้องทราบด้วยว่าเดิมเคยใช้ยาอะไร แต่ส่วนใหญ่แล้วยาจิตเวชเวลาหยุดจะไม่ได้มีอาการถอนยาดังที่กล่าวมา หลังหยุดกินยา ร่างกายจะขับยาออกได้หมดภายในเวลาไม่กี่วันขึ้นกับยาแต่ละชนิด ไม่น่ามีอาการเรื้อรังค่ะแนะนำกลับไปพบจิตแพทย์ที่รักษาประจำ และแจ้งอาการให้ทราบอีกครั้ง แพทย์อาจต้องตรวจหาสาเหตุอื่นๆร่วมด้วย และดูว่ามีอาการของโรคกำเริบจนต้องกลับมากินยาต่อหรือไม่